شه‌فه‌ق نيوز/ دادگاى باڵاێ ئه‌مريكى رازى بوى له‌بان جيوه‌جيكردن ته‌مام ئه‌و فه‌رمانه‌ ك دۆناڵد ترامپ سه‌رۆك ئه‌مريكا ئمزاى كرد له‌باره‌ى قه‌يه‌غه‌ى چگن هاووڵاتيه‌يل شه‌ش ده‌وڵه‌ت موسڵمان ئه‌را وڵاته‌يل يه‌كگرتگ.
له‌ى باوه‌ته‌و، هه‌فت دادوه‌ر له‌جه‌م 9 دادوه‌ر ئه‌و فه‌رمان دادگاييه‌ لاوردن ك جيوه‌جيكردن ئى بڕياره‌ وسانوێن و هه‌ر وه‌و خاتريشه‌ دادگاى باڵاى تاوانه‌يل رازى بوى له‌بان به‌رزه‌وكردن روينويس سێيه‌م له‌ى بڕياره‌ ك ترامپ پيشكه‌شى كرد ك جيوه‌جييش ئه‌كريه‌ێد له‌بان هاووڵاتيه‌يل كۆرياى باكوور و بڕيگ له‌ وه‌رپرسه‌يل حكومييش له‌ فه‌نزويلا.
جى باسه‌، ئى بڕياره‌ جيوه‌جى ئه‌دێ له‌بان شه‌ش ده‌وڵه‌ت ك پيكهاتنه‌ له‌: تشاد و ئيران و سۆماڵ و سوريا و يه‌مه‌ن و ليبيا
